
                                            ΤΕΧΝΙΚΗ  ΠΕΡΙΓΡΑΦΗ
Η παρούσα τεχνική έκθεση αφορά την κάλυψη των αναγκών του Δήμου για τη νόμιμη δημόσια εκτέλεση και χρήση ηχογραφημένης μουσικής κατά τη διάρκεια πολιτιστικών, κοινωνικών, αθλητικών, εκπαιδευτικών, επετειακών και εορταστικών εκδηλώσεων που διοργανώνονται ή συνδιοργανώνονται από τον Δήμο για το έτος 2026.
Η χρήση ηχογραφημένης μουσικής αποτελεί αναπόσπαστο στοιχείο των ανωτέρω δράσεων, συμβάλλοντας στην ποιοτική αναβάθμιση των εκδηλώσεων, στην προσέλκυση κοινού και στην ενίσχυση της πολιτιστικής ζωής της τοπικής κοινωνίας.
Ο Δήμος, στο πλαίσιο των αρμοδιοτήτων του για την προαγωγή του πολιτισμού και της κοινωνικής συνοχής, διοργανώνει καθ’ όλη τη διάρκεια του έτους εκδηλώσεις στις οποίες απαιτείται η αναπαραγωγή ηχογραφημένων μουσικών έργων μέσω ηχητικών εγκαταστάσεων.
Για τη νόμιμη χρήση των μουσικών έργων και των ηχογραφημάτων απαιτείται η εξασφάλιση των προβλεπόμενων αδειών και δικαιωμάτων σύμφωνα με την ισχύουσα νομοθεσία περί πνευματικής και συγγενικής ιδιοκτησίας, (άρθρο 49 του Ν. 2121/1993 κ την τροποποίηση του Ν. 4481/2017). Η εν λόγω δαπάνη κρίνεται απαραίτητη για την εύρυθμη και νόμιμη διεξαγωγή των πολιτιστικών, κοινωνικών και εορταστικών δράσεων του Δήμου, διασφαλίζοντας τη συμμόρφωση με το ισχύον θεσμικό πλαίσιο περί πνευματικής και συγγενικής ιδιοκτησίας.

  ΠΡΟΫΠΟΛΟΓΙΣΜΟΣ
Η συνολική δαπάνη εκτιμάται στο ποσό των 1.440€ πλέον ΦΠΑ ήτοι 1.785,60€,  συμπεριλαμβανομένου του αναλογούντος Φ.Π.Α. 24%  και θα βαρύνει τον Α.Λ.Ε.: 015.2420908.001  με τίτλο «Έξοδα πολιτιστικών δραστηριοτήτων» του προϋπολογισμού του Δήμου οικονομικού έτους 2026

	Μερική Δαπάνη

	ΥΠΗΡΕΣΙΕΣ ΠΑΡΟΧΗΣ ΣΥΜΒΟΥΛΩΝ ΣΕ ΘΕΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 

	345,60

	
	ΣΥΝΟΛΙΚΗ ΔΑΠΑΝΗ
	
	
	
	1.785,60

ΣΥΓΓΡΑΦΗ ΥΠΟΧΡΕΩΣΕΩΝ
Άρθρο 1ο: Αντικείμενο συγγραφής
Με την παρούσα προβλέπεται η κάλυψη των αναγκών του Δήμου για τη νόμιμη δημόσια εκτέλεση και χρήση ηχογραφημένης μουσικής κατά τη διάρκεια πολιτιστικών, κοινωνικών, αθλητικών, εκπαιδευτικών, επετειακών και εορταστικών εκδηλώσεων που διοργανώνονται ή συνδιοργανώνονται από τον Δήμο για το έτος 2026
Άρθρο 2ο:  Ισχύουσες διατάξεις
Η ανάθεση της υπηρεσίας θα γίνει σύμφωνα με τις διατάξεις:
1. του άρθρου 58 του Ν. 3852/2010.
2. της παρ. 9 του άρθρου 209 του Ν. 3463/2006, όπως προστέθηκε με την παρ. 13 του άρθρου 20 του Ν. 3731/2008 και διατηρήθηκε σε ισχύ με την περίπτωση 38 της παρ. 1 του άρθρου 377 του Ν. 4412/2016.
3. την παρ. 4 του άρθρου 209 του Ν.3463/2006, όπως αναδιατυπώθηκε με την παρ. 3 του άρθρου 22 του Ν. 3536/2007.
4. Τις διατάξεις του ν. 4555/2018 ( ΦΕΚ 133/19-7-2018 τευχ. Α’ ) Πρόγραμμα Κλεισθένης Ι.
5. Το υπ αριθμ’ 49 άρθρο του Ν.4782/21 για δημόσιες συμβάσεις ήσσονος αξίας (τροποποίηση του άρθρου 117Α του Ν 4412/16) εκτιμώμενης αξίας ίσης ή μικρότερης των 2.500€.
6. Το υπ αριθμ 50 άρθρο του Ν.4782/21 περί ορίων απευθείας ανάθεσης (τροποποίηση του άρθρου 118 του Ν 4412/16), και τις έως σήμερα τροποποιήσεις του Ν.4412/2016. 
7. Το υπ αριθμ΄6 άρθρο του Ν.4782/21 περί υποχρέωσης καταχώρησης στο Κεντρικό ηλεκτρονικό Σύστημα Δημοσίων Συμβάσεων (ΚΗΜΔΗΣ) (τροποποίηση του άρθρου 38 του Ν.4412/16).
8. Την οδηγία της Ε.Ε. 2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4972/2022 άρθρο 158-160 και ΚΥΑ 46901/2024 και του Ν.4412/2016 άρθρο 53 παρ 2.
9. Τις διατάξεις των νόμων 2121/1993 περί «Πνευματικής ιδιοκτησίας, συγγενικά δικαιώματα και πολιτιστικά θέματα» και  4481/2017 περί «Συλλογική διαχείριση δικαιωμάτων πνευματικής ιδιοκτησίας και συγγενικών δικαιωμάτων, χορήγηση πολυεδαφικών αδειών για επιγραμμικές χρήσεις μουσικών έργων και άλλα θέματα αρμοδιότητας Υπουργείου Πολιτισμού και Αθλητισμού»



Άρθρο 3ο: Συμβατικά στοιχεία
Τα συμβατικά στοιχεία κατά σειρά ισχύος είναι:
α. Το τιμολόγιο μελέτης 
β. Η συγγραφή υποχρεώσεων 
γ. Τεχνική περιγραφή –μελέτη 

Άρθρο 4ο: Χρόνος εκτέλεσης του έργου
Ο χρόνος ολοκλήρωσης της υπηρεσίας εκτείνεται ως τις 31-12-2026.
Άρθρο 5ο:  Υποχρεώσεις του εντολοδόχου
Υποχρέωση του εντολοδόχου είναι η τήρηση των συγγενικών δικαιωμάτων χρήσης 
ηχογραφημένης μουσικής κατά τη διάρκεια εκδηλώσεων που θα διοργανωθούν ή 
θα συνδιοργανωθούν από τον Δήμο κατά το έτος 2026.
Άρθρο 6ο:  Υποχρεώσεις του εντολέα 
Είναι υποχρεωμένος για την παροχή όλων των μέσων και στοιχείων τα οποία κρίνονται απαραίτητα  για την υλοποίηση της ανατιθέμενης υπηρεσίας. 

Άρθρο 7ο:  Ανωτέρα βία
Ως ανωτέρα βία θεωρείται κάθε απρόβλεπτο και τυχαίο γεγονός που είναι αδύνατο να προβλεφθεί έστω και εάν για την πρόβλεψη και αποτροπή της επέλευσης του καταβλήθηκε υπερβολική επιμέλεια και επιδείχθηκε η ανάλογη σύνεση. Ενδεικτικά γεγονότα ανωτέρας βίας είναι: εξαιρετικά και απρόβλεπτα φυσικά γεγονότα, πυρκαγιά που οφείλεται σε φυσικό γεγονός ή σε περιστάσεις για τις οποίες ο εντολοδόχος ή ο εντολέας είναι ανυπαίτιοι, αιφνιδιαστική απεργία προσωπικού, πόλεμος, ατύχημα, αιφνίδια ασθένεια του προσωπικού του εντολοδόχου κ.α. στην περίπτωση κατά την οποία υπάρξει λόγος ανωτέρας βίας ο εντολοδόχος οφείλει να ειδοποιήσει αμελλητί τον εντολέα και να καταβάλει κάθε δυνατή προσπάθεια σε συνεργασία με το άλλο μέρος για να υπερβεί τις συνέπειες και τα προβλήματα που ανέκυψαν λόγω της ανωτέρας βίας.
Ο όρος περί ανωτέρας βίας εφαρμόζεται ανάλογα και για τον εντολέα προσαρμοζόμενος ανάλογα.
Άρθρο 8ο: Αναθεώρηση τιμών 
Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.  

Άρθρο 9ο :  Τρόπος πληρωμής
Για την παροχή της παραπάνω υπηρεσίας η αμοιβή του εντολοδόχου καθορίζεται σε 1.785,60 ευρώ, συμπεριλαμβανομένου του ΦΠΑ 24%. Η καταβολή του ως άνω ποσού γίνεται ύστερα από έκδοση σχετικού δελτίου παροχής υπηρεσιών του εντολοδόχου και ανάλογα με την εκτέλεση των εργασιών. 
Στο ποσό της αμοιβής συμπεριλαμβάνονται οι βαρύνοντες τον εντολοδόχο φόροι και βάρη. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ΄ όλη την διάρκεια ισχύος της εντολής.

Άρθρο 10ο:   Φόροι, τέλη, κρατήσεις
Ο εντολοδόχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα της δημοπρασίας.

Άρθρο 11ο:  Επίλυση διαφορών
Οι διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις.                     

